
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 134608/766/7-1 (1) 

Έγκριση ανώτατου ορίου ημερών κίνησης εκτός έδρας υπαλλήλων ορ¬ 
γανισμού Κωπαΐδας (Ν.Π.Δ.Δ.) για το έτος 1989. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 23 και 29του Ν. 1558/85 «Κυβέρνηση και Κυβερ¬ 
νητικά Όργανα». 


β) Του Ν.Δ. 65/1973 «περί δαπανών κινήσεως των τακτικών δημο¬ 
σίων υπαλλήων». 

γ) Του Ν.Δ. 2488/53 «περί συστάσεως οργανισμού Κωπαΐδας». 

δ) Του άρθρου 20 του Ν. 1505/84 «περί αναδιάρθρωσης μισθολο¬ 
γίου προσωπικού της Δημόσιας Διοίκησης και άλλων συναφών διατά¬ 
ξεων», με το οποίο κυρώθηκαν οι με αριθμούς 28243/845/ 
18.4.1984 και 95015/2615/20.8.84 κοινές Υπουργικές Αποφάσεις 
«περί ρυθμίσεως θεμάτων δαπανών κινήσεως υπαλλήλων του Δημοσίου 
και Ν.Π.Δ.Δ.». 

2. Τη με αριθμό 40099/3869/6.3.1968 απόφασή μας «περί 
εγκρίσεως κανονισμού οργανισμού Κωπαΐδας» όπως έχει τροποποιηθεί 
και συμπληρωθεί μεταγενέστερα. 

3. Την αριθ. Δ10Δ/Φ60/20.3.84 (ΦΕΚ 155 τ.Β/20.3.1984) 
κοινή Υπουργική Απόφαση περί μεταφοράς αρμοδιοτήτων του Υπουρ¬ 
γείου Προεδρίας Κυβερνήσεως στα άλλα Υπουργεία. 

4. Τη σχετική περί μεταβιβάσεως αρμοδιοτήτων απόφαση και 

5. Τη με αριθμό 4106/23.4.88 Πρόταση του Οργανισμού Κωπαΐ¬ 
δας, αποφασίζουμε: 

Εγκρίνουμε τη μετακίνηση και παραμονή, εκτός έδρας, με δικαίωμα 
αποζημίωσης των κατωτέρω κατά κατηγορία υπαλλήλων (τακτικών 
και με σχέση εργασίας ιδιωτικού δικαίου αορίστου χρόνου) του Οργανι¬ 
σμού Κωπαΐδας με τις έναντι καθεμίας των κατηγοριών αυτών ση- 
μειοϋμενες ημέρες συνολικά και κατ’ ανώτατο όριο, για κάθε ένα υπάλ¬ 
ληλο, για εκτέλεση υπηρεσίας κατά το έτος 1989 ως εξής: 


α/α Κατηγορία υπαλλήλων Ημέρες 


1. Προϊστάμενος οργανισμού 90 

2. Γεωπόνοι 90 

3. Πολιτικοί Μηχανικοί - Μηχανολόγοι - Ηλε¬ 
κτρολόγοι 70 

4. Υπομηχανικοί Πολιτικοί - Μηχανολόγοι Ηλε¬ 
κτρολόγοι . 70 

5. Τοπογράφοι Υπομηχανικοί 70 

6. Διοικητικοί - Οικονομικοί - Λογιστικοί Υπάλ¬ 
ληλοι 30 

7. Εργοδηγοί (Κτιριακών, υδραυλικών, συγκοινω¬ 
νιακών και αρδευτικών έργων) 30 

8. Οδηγοί αυτοκινήτων 40 

9. Τεχνίτες (συνεργείων επισκευών, μαθητευόμενοι 
και βοηθοί αρχιτεχνίτες, τεχνίτες, ξυλουργοί μηχανο¬ 


τεχνίτες, λιπαντές, ηλεκτροσυγκολλητές, χειριστές 
τόρνου, πρακτικοί μηχανικοί) 20 

10. Λοιπό προσωπικό όλων των κλάδων μη κατονο¬ 
μαζόμενο ειδικά παραπάνω 10 

Η απόφαση αυτή, που η ισχύς της αρχίζει την 1η Ιανουάριου 1989, 
να δημοσιευθεί στην Εφημερίδα της Κυβερνήσεως. 

Αθήνα, 23 Δεκεμβρίου 1988 

Ο ΥΦΥΠΟΥΡΓΟΣ 

ΔΗΜ. ΠΙΤΣΙΩΡΗΣ 
-♦- 

Αριθ. ΑΙ ΕΣ 22174 (2) 

Τροποποίηση του όρου 4 της 17134/28.8.85 απόφασης του Νομάρχη 

Δράμας περί συστάσεως ΚΑΠΗ στην Κοινότητα Καλαμπακίου. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Την αριθ. 17134/28.8.1985 απόφασή μας (ΦΕΚ 629/ 
18.10.85 τ.Β') με την οποία συστήθηκε στην Κοινότητα Καλαμπακίου 
Ν. Δράμας Νομικό Πρόσωπο με το όνομα «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΑΛΑΜΠΑΚΙΟΥ (ΚΑΠΗ)», σύμ¬ 
φωνα με τις ισχύουσες διατάξεις. 

2. Την αριθ. 21054/31.10.1985 απόφασή μας με την οποία συ¬ 
μπληρώσαμε την 17134/65 απόφασή μας (ΦΕΚ 720/24.11.1985 
τ.Β') και ειδικότερα την παράγραφο 3 αυτής «πόροι του Νομικού Προ¬ 
σώπου» ως εξής: 

«ετήσια επιχορήγηση από την Κοινότητα Καλαμπακίου με δρχ. 
300.000.» 

3. Την αριθ. 71/17.11.1988 απόφαση του Κοινοτικού Συμβουλίου 
Καλαμπακίου, αποφασίζουμε: 

Τροποποιούμε την παρ. 4 της αριθ. 17134/28.8.1985 απόφασής 
μας «περί συστάσεως ίδιου νομικού προσώπου με το όνομα «ΚΕΝΤΡΟ 
ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΑΛΑΜΠΑΚΙΟΥ 
(ΚΑΠΗ)», που αναφέρεται στη διοίκηση του Νομικού προσώπου ως 
εξής: 

Το Νομικό πρόσωπο διοικείται από επταμελές Διοικητικό Συμβούλιο 
που αποτελείται από τους: 

α) Πρόεδρο της Κοινότητας, ως Πρόεδρο. 

β) Έναν Κοινοτικό Σύμβουλο, που ορίζεται με απόφαση του Κοιν. 
Συμβουλίου. 

γ) Ένα αιρετό μέλος του ΚΑΠΗ, που εκλέγεται ανάμεσα στα μέλη 
του, από αυτά. 

δ) Μία κοινωνική λειτουργό, υπάλληλο του Υπουργείου Υγείας Πρό¬ 
νοιας και Κοινωνικών Ασφαλίσεων, που ορίζεται από το Νομάρχη. 

ε) Ένα δημότη που προτείνει ο Πρόεδρος της Κοινότητας, μεταξύ 
προσώπων που ασχολούνται με ανθρωπιστικά επαγγέλματα και ορίζε¬ 
ται με απόφαση του Κοιν. Συμβουλίου. 

στ) Έναν εκπρόσωπο που εκλέγεται από κοινού, από τους κατά τό¬ 
πους συλλόγους των συνταξιούχων. 

Κατά τα λοιπά ισχύει η 17134/28.8.1985 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα, 13 Δεκεμβρίου 1988 

Ο Νομάρχης 
ΠΑΝ. ΜΑΥΡΙΔΗΣ 

-♦- 

Αριθ. Α.Γ. 14670 (3) 

Τροποποίηση και προσαρμογή του Ο.Ε.Υ. του Δήμου Διδ/χου Ν. 

Έβρου στις διατάξεις του Ν. 1586/1986 και Π.Δ. 37α/87. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Την 83/1988 απόφαση του Δ.Σ. Διδ/χου, που υποβλήθηκε με το 
3805/28.7.1988 έγγραφο και αφορά την προσαρμογή του Ο.Ε.Υ. του 
Δήμου, στις διατάξεις του Ν. 1586/1986 και Π.Δ. 37α/87. 

2. Τις διατάξεις των άρθρων 155, 156 παρ. 2 του Δ.Κ.Κ., 12 του 
Ν. 1188/81. 

3. Την 5/1/20.10.1988 σύμφωνη γνωμοδότηση του Υπηρεσιακού 
Συμβουλίου Δημοτικών και Κοινοτικών Υπαλλήλων του άρθρου 5 του 


Ν. 1188/81, και 

4. Όλα τα στοιχεία του οικείου φακέλου, αποφασίζουμε: 
Εγκρίνουμε την 83/1988 απόφαση του Δ.Σ. Διδ/χου περί τροπο¬ 
ποίησης και προσαρμογής του Ο.Ε.Υ. του Δήμου Διδ/χου στις διατά¬ 
ξεις του Ν. 1586/86 Π.Δ. 37α/1987 και ειδικότερα: 

Άρθρο 1. 

Διάρθρωση των Υπηρεσιών του Δήμου. 

1. Γραμματεία Δημοτικής Πολιτικής και Οργάνωσης. 

2. Διεύθυνση Δημοτικών Υπηρεσιών. 

α) Τμήμα Διοικητικών - Οικονομικών Υπηρεσιών 
β) Γραφείο Τεχνικών Υπηρεσιών. 

Οι Υπηρεσίες αυτές υποδιαιρούνται όπως παρακάτω: 

_ Άρθρο 2. 

Α. Η Γραμματεία της Δημοτικής Πολιτικής και Οργάνωσης αποτελεί- 
ται από: 

1. Το Γραφείο Δημάρχου. 

2. Το Γραφείο του Δημοτικού Συμβουλίου και Δημαρχιακής Επιτρο¬ 
πής. 

3. Το Γραφείο Δημοσίων σχέσεων και τύπου. 

4. Το Γραφείο Οργάνωσης και διακίνησης Κυβερνητικών προγραμ¬ 
μάτων. 

Β'. Η Δ/νση των Δημοτικών Υπηρεσιών αποτελείται από: 

1. Το Τμήμα Διοικητικών και Οικονομικών Υπηρεσιών, αποτελείται 
από: 

α) Γραφείο (υπηρεσία) Διοίκησης προσωπικού (Υπηρεσιακές μεταβο¬ 
λές - Γενικά Διοικητικά θέματα). 

β) Γ ραφείο (υπηρεσία) πρωτοκόλλου - Διεκπεραίωσης - Αρχείου - 
Δακτυλογράφου. 

γ) Γραφείο (υπηρεσία) Κλητήρα. 

δ) Γραφείο (Υπηρεσία) Δημοτικής κατάστασης και Ληξιαρχείου, 
ε) Γραφείο (Υπηρεσία) Οικονομικών Υπηρεσιών. 

2. Το Γραφείο (Αυτοτελές) Τεχνικών Υπηρεσιών αποτελείται από: 
Γραφείο (Υπηρεσία) μελετών έργων, δημοπρατήσεων και συμβά¬ 
σεων, εκτέλεσης έργων, παραλαβής έργων και προμηθειών πολεοδομι- 
κών εφαρμογών και σχεδίου πόλης, συντήρησης εγκαταστάσεων του 
Δημοτικού Φωτισμού, καθαριότητας. 

Άρθρο 3. 

Η κατανομή προσωπικού στη Διεύθυνση Τμήμα, Γραφεία και Γραμ- 
ματεία γίνεται με απόφαση του Δημάρχου ανάλογα με τις υπηρεσιακές 
ανάγκες του Δήμου. 

. Ο Διευθυντής, ο Τμηματάρχης και ο Προϊστάμενος που απουσιάζουν 
ή σε περίπτωση κενής θέσης αναπληρώνονται με άλλους υπαλλήλους 
όπως ορίζει ο Νόμος 1586/1986. 

Άρθρο 4. 

Θέσεις Προσωπικού κατά Κλάδους, Κατηγορία και Βαθμούς. 

Α' ΜΟΝΙΜΟ ΠΡΟΣΩΠΙΚΟ 
I. ΔΙΟΙΚΗΤΙΚΟ ΠΡΟΣΩΠΙΚΟ 
(α) ΚΑΤΗΓΟΡΙΑ ΠΕ 

(1) ΚΛΑΔΟΣ ΠΕΙ ΔΙΟΙΚΗΤΙΚΟΥ 
θέσεις δύο (2) με βαθμούς Γ - Α. 

(β) ΚΑΤΗΓΟΡΙΑ ΔΕ 

(1) ΚΛΑΔΟΣ ΔΕΙ ΔΙΟΙΚΗΤΙΚΟΥ 

Δέκα (10) θέσεις με βαθμούς Γ - Α (ένας υπάλληλος θα εκτελεί χρέη 
Γραμματέα Ν. Προσώπων του Δήμου). 

(2) ΚΛΑΔΟΣ ΔΕ2 ΕΠΟΠΤΩΝ ΚΑΘΑΡΙΟΤΗΤΑΣ 
Μία (1) θέση με βαθμούς Γ - Α. 

(3) ΚΛΑΔΟΣ ΔΕ12 ΔΑΣΟΦΥΛΑΚΩΝ 
( Μία (1) θέση με βαθμό Γ - Α. 

(4) ΚΛΑΔΟΣ ΔΕ15 ΕΙΣΠΡΑΚΤΟΡΩΝ 
Δύο (2) θέσεις με βαθμούς Γ - Α. 

(γ) ΚΑΤΗΓΟΡΙΑ Τ.Ε. 

(1) ΚΑΑΔΟΣ ΤΕ1 ΚΛΗΤΗΡΩΝ ΘΥΡΩΡΩΝ - ΓΕΝ. ΚΑΘΗΚΟ¬ 
ΝΤΩΝ 

Μία (1) θέση με βαθμούς Δ - Γ. 

(2) ΚΛΑΔΟΣ ΥΕ12 ΕΠΙΣΤΑΤΩΝ ΚΑΘΑΡΙΟΤΗΤΑΣ · 

Μία (1) θέση με βαθμούς Δ - Γ. 

(3) ΚΛΑΔΟΣ ΥΕ16 ΕΡΓΑΤΩΝ ΓΕΝΙΚΑ 
α) Είκοσι τέσσερις (24) θέσεις με βαθμούς Δ - Γ. 

Οι επτά (7) θέσεις είναι προσωρινές και σύμφωνα με το Νόμο ή με 
οποιοδήποτε τρόπο κενωθούν αυτοδίκαια καταργούνται. 

Οι θέσεις αυτές αφορούν τρεις (3) θέσεις του συνεργείου καθαριότη¬ 
τας και τέσσερις (4) θέσεις του συνεργείου ύδρευσης. Οι υπόλοιπες δεκα¬ 
επτά (17) θέσεις αφορούν εννέα (9) θέσεις του συνεργείου καθαριότητας 
τέσσερις (4) θέσεις του συνεργείου ύδρευσης μία (1) θέση εργάτη - φύ¬ 
λακα Νεκροταφείου μία (1) θέση εργάτη Αποχέτευσης - Γενικών καθη¬ 
κόντων, μία (1) θέση καθαρίστριας σφαγείων με πλήρες ωράριο και μία 
(1) θέση εργάτη φύλακα σφαγείων. 

2. ΤΕΧΝΙΚΟ ΠΡΟΣΩΠΙΚΟ - ΤΕΧΝΙΚΗ ΥΠΗΡΕΣΙΑ 
ΚΑΤΗΓΟΡΙΑ ΠΕ 

α) ΚΛΑΔΟΣ ΠΕ3 ΠΟΛΙΤΙΚΩΝ ΜΗΧΑΝΙΚΩΝ 

Μία (1) θέση με βαθμό Γ-Α 

β) ΚΛΑΔΟΣ ΠΕ4 ΑΡΧΙΤΕΚΤΟΝΩΝ 

Μία (1) θέση με βαθμό Γ-Α 

γ) ΚΛΑΔΟΣ ΔΕ5 ΔΟΜΙΚΩΝ ΕΡΓΩΝ 

Δύο (2) θέσεις με βαθμό Γ-Α 

δ) ΚΛΑΔΟΣ ΔΕ24 ΗΛΕΚΤΡΟΛΟΓΩΝ 

Μία (1) θέση με βαθμό Γ-Α 

ε) ΚΛΑΔΟΣ ΔΕ29 ΟΔΗΓΩΝ ΑΥΤΟΚΙΝΗΤΩΝ 

Επτά (7) θέσεις με βαθμό Γ-Α. 

(Οι τρεις θέσεις είναι προσωρινές και με οποιοδήποτε τρόπο κενωθούν 
αυτοδίκαια καταργούνται. Οι υπόλοιπες τέσσερις θέσεις θα καλύπτονται 
όταν καταργηθεί αυτοδίκαια κάποια θέση από τις προσωρινές.) 
ΚΛΑΔΟΣ ΔΕ30 ΤΕΧΝΙΤΩΝ 

α) Μία (1) θέση με βαθμό Γ-Α (Μετά τον οποιοδήποτε τρόπο κενωθεί 
η θέση αυτοδίκαια καταργείται). 

Β' ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑ¬ 
ΣΙΑΣ ΙΔ. ΑΟΡΙΣΤΟΥ ΧΡΟΝΟΥ ΠΟΥ ΥΠΗΡΕΤΟΥΝ ΣΤΟ ΔΗΜΟ. 

1) ΥΠΗΡΕΣΙΑ ΚΑΘΑΡΙΟΤΗΤΑΣ 
Ένας (1) εργάτης, ένας (1) οδηγός. 

2) ΥΠΗΡΕΣΙΑ ΚΑΘΑΡΙΟΤΗΤΑΣ ΓΡΑΦΕΙΩΝ 
Μία (1) καθαρίστρια γραφείων με πλήρες ωράριο. 

Κάθε θέση του παρόντος κεφαλαίου που θα κενωθεί με οποιοδήποτε 
τρόπο καταργείται. 

Άρθρο 5 

Προσόντα διορισμού. 

ΚΑΤΗΓΟΡΙΑ ΠΕ 

ΚΛΑΔΟΣ ΠΕΙ ΔΙΟΙΚΗΤΙΚΟΣ - ΟΙΚΟΝΟΜΙΚΟΣ 
Προσόν διορισμού στον εισαγωγικό βαθμό ορίζεται πτυχίο ή δί¬ 
πλωμα νομικής ή πολιτικών ή οικονομικών επιστημών Α.Ε.Ι. ή κοινω- 
νιολογίας ή διοίκησης επιχειρήσεων της ημεδαπής ή πτυχίο ή δίπλωμα 
ΑΣΟΕΕ ή ΠΑΣΠΕ ή ανωτάτων Βιομηχανικών σχολών της ημεδαπής 
ή ισότιμο αντίστοιχης ειδικότητας σχολών ημεδαπής ή αλλοδαπής. 

ΚΛΑΔΟΣ ΠΕ3 ΠΟΛΙΤΙΚΩΝ ΜΗΧΑΝΙΚΩΝ - ΠΕ4 ΑΡΧΙΤΕ¬ 
ΚΤΟΝΩΝ ΜΗΧΑΝΙΚΩΝ 

Για κάθε κλάδο προσόν διορισμού στον εισαγωγικό βαθμό ορίζεται το 
ομώνυμο κατά περίπτωση πτυχίο ή δίπλωμα Α.Ε.Ι. της ημεδαπής ή 
αντίστοιχης ειδικότητας σχολών της αλλοδαπής. 

ΚΑΤΗΓΟΡΙΑ ΔΕ 

ΚΛΑΔΟΣ ΔΕΙ ΔΙΟΙΚΗΤΙΚΩΝ - ΚΛΑΔΟΣ ΔΕ15 ΕΙΣΠΡΑΚΤΟ- 
ΡΩΝ 

Προσόν διορισμού στον εισαγωγικό βαθμό για κάθε κλάδο ορίζεται 
μια πενταετία από την έναρξη ισχύος του Ν. 1586/1986 δηλαδή από 
1.4.86 απολυτήριος τίτλος λυκείου ή εξαταξίου Γυμνασίου ή ισοτίμου 


σχολής ανεξάρτητα από ειδικότητα. 

Για την επομένη πενταετία οι θέσεις θα καλύπτονται κατά το ήμιση 
από κατόχους απολυτηρίου .τίτλου Λυκείου ή εξαταξίου Γυμνασίου ή 
ισοτίμου σχολείου ανεξάρτητα από ειδικότητα και κατά το ήμιση από 
κατόχους απολυτηρίου τίτλου τμήματος υπαλλήλων γραφείου (Διοίκη¬ 
σης) ή τμήματος υπαλλήλων λογιστηρίου τεχνικού - επαγγελματικού 
Λυκείου. Μετά τη δεύτερη πενταετία οι θέσεις των παραπάνω κλάδων 
θα καλύπτονται αποκλειστικά από κατόχους απολυτηρίου τίτλου τμή¬ 
ματος υπαλλήλων γραφείων (διοίκησης) ή τμήματος υπαλλήλων λογι¬ 
στηρίου τεχνικού - επαγγελματικού Λυκείου. 

ΚΛΑΔΟΣ ΔΕ 5 ΔΟΜΙΚΩΝ ΕΡΓΩΝ - ΔΕ24 ΗΛΕΚΤΡΟΛΟΓΩΝ, 
ΔΕ29 ΟΔΗΓΩΝ ΑΥΤΟΚΙΝΗΤΩΝ, ΔΕ 30 ΤΕΧΝΙΤΩΝ 

1. Προσόν διορισμού στον εισαγωγικό βαθμό για κάθε κλάδο ή ειδι¬ 
κότητα ορίζεται ο ομώνυμος ή αντίστοιχος ή συναφής κατά ειδικότητα 
απολυτήριος τίτλος τεχνικού επαγγελματικού Λυκείου ή τεχνικής επαγ¬ 
γελματικής σχολής (δευτεροβάθμιας εκπαίδευσης ή σχολής μαθητείας 
του ΟΑΕΔ του Ν. 1346/1983 ή άλλης ισότιμης σχολικής μονάδας της 
ημεδαπής ή αλλοδαπής). 

2. Για το διορισμό σε θέσεις των παραπάνω κλάδων με τυπικό προ¬ 
σόν απολυτήριο τίτλο τεχνικής - επαγγελματικής σχολής δευτεροβάθ¬ 
μιας εκπαίδευσης ή σχολής μαθητείας του ΟΑΕΔ του Ν. 1346/1983 ή 
άλλης ισότιμης σχολικής μονάδας της ημεδαπής ή αλλοδαπής, απαιτεί¬ 
ται και τριετής εμπειρία μετά την κτήση του απολυτηρίου τίτλου στην 
ειδικότητα. Για τη συμπλήρωση της τριετούς εμπειρίας συνυπολογίζε¬ 
ται και ο χρόνος στρατιωτικής θητείας κατά τον οποίο ο στρατευμένος 
απασχολήθηκε σε εργασίες της οικείας ειδικότητας. 

3. Εάν δεν καταστεί δυνατή η πλήρωση κενών θέσεων του προσωπι¬ 
κού από υποψηφίους με τα προσόντα των προηγουμένων παραγράφων 
επιτρέπεται για μια τριετία από την έναρξη ισχύος του Ν. 1586/1986 

(1.4.1986) ο διορισμός με προσόν απολυτήριο τίτλο αντίστοιχης ειδικό¬ 
τητας αναγνωρισμένης κατώτερης σχολής ή αντίστοιχης εμπειρίας. 

ΚΑΤΗΓΟΡΙΑ Υ.Ε. 

ΚΛΑΔΟΣ ΥΕ1 ΚΛΗΤΗΡΩΝ - ΘΥΡΩΡΩΝ - ΓΕΝ. ΚΑΘΗΚΟ¬ 
ΝΤΩΝ: ΚΛΑΔΟΣ ΥΕ ΕΠΙΣΤΑΤΩΝ ΚΑΘΑΡΙΟΤΗΤΑΣ, ΚΛΑΛΟΣ 
ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ, ΝΕΚΡΟΤΑΦΕΙΩΝ, 
ΣΦΑΓΕΙΩΝ, ΑΠΟΧΕΤΕΥΣΗΣ, ΠΡΑΣΙΝΟΥ, ΥΔΡΕΥΣΗΣ (για ερ¬ 
γασίες καθαρισμού εσωτερικών και εξωτερικών χώρων, επιμελείας κή¬ 
πων, δενδροστοιχιών, Δασών και για άλλες βοηθητικές εργασίες). 

Προσόν διορισμού στον εισαγωγικό βαθμό για κάθε κλάδο ορίζεται 
απολυτήριος τίτλος υποχρεωτικής εκπαίδευσης (δηλαδή απολυτήριο 
τριταξίου Γυμνασίου ή για όσους έχουν αποφοιτήσει μέχρι και το 1980 
απολυτήριο Δημοτικού Σχολείου ή απολυτήριος τίτλος κατώτερης τε¬ 
χνικής σχολής του Ν.Δ. 580/1970). 

Για μια τριετία από την έναρξη ισχύος του Ν. 1586/1986 

(1.4.1986) και κάθε φορά που δεν καθίσταται δυνατή η πλήρωση των 
κενών θέσεων των παραπάνω κλάδων από υποψηφίους με τα προσόντα 
της παρ. 1 επιτρέπεται ο διορισμός προσωπικού με τυπικό προσόν ορι¬ 
σμένη ειδικότητα ή εμπειρία. 

Άρθρο 6. 

Αρμοδιότητες και αντικείμενα κάθε Υπηρεσίας: 

1. Προϊστάμενος Δ/νσης των Δημοτικών Υπηρεσιών. 

α) Προΐσταται ολοκλήρου του προσωπικού του Δήμου και ασκεί τον 
έλεγχο και την εποπτεία σε όλες τις δημοτικές υπηρεσίες. 

β) Παρέχει τις αναγκαίες οδηγίες στο προσωπικό για την ακριβή 
εκτέλεση της αποστολής του. 

γ) Θεωρεί τα καταρτιζόμενα από τις διάφορες υπηρεσίες έγγραφα 
που απευθύνονται προς Δημόσιες Υπηρεσίες, Νομαρχία δια μονογραφής 
των σχεδίων αυτών πριν τα υπογράψει ο Δήμαρχος. 

δ) Παρακολουθεί τη νομοθεσία και τη Νομολογία που ενδιαφέρει το 
Δήμο και ενημερώνει τις δημοτικές υπηρεσίες με ερμηνευτικές εγκυ¬ 
κλίους. 

ε) Παίρνει και αποσφραγίζει την αλληλογραφία και αφού λάβει 
γνώση και μονογράψει ο Δήμαρχος ή απουσίας ο Αναπληρωτής, τη 
στέλνει στις αρμόδιες υπηρεσίες διαμέσου του γραφείου πρωτοκόλ¬ 
λου. 

.στ) Τηρεί το εμπιστευτιχό πρωτόκολλο και αρχείο του Δήμου και θε¬ 
ωρεί όλες τις καταστάσεις μισθοδοσίας και δαπανών προμηθειών. 

ζ) Εισηγείται μέτρων για την πιο οικονομική και ορθολογική λειτουρ¬ 
γία των Δημοτικών Υπηρεσιών. 

η) Αλληλογραφεί και παρακολουθεί την πορεία των δικαστικών υπο¬ 
θέσεων του Δήμου. 

θ) Εποπτεύει για τη σύντομη διατύπωση των αποφάσεων του Δημο¬ 
τικού Συμβουλίου και της Δημαρχιακής Επιτροπής και μετά του προϊ¬ 
σταμένου του Τμήματος Δ/σεως εισηγείται τις τροποποιήσεις ή προ¬ 
σαρμογές του ΟΕΥ του Δήμου. 

2. Ο Προϊστάμενος του τμήματος διοικητικής και οικονομικής Υπη¬ 
ρεσίας έχει την άμεση παρακολούθηση των γραφείων του τμήματος και 
φροντίζει μετά του προϊσταμένου Δ/σης και των Προϊσταμένων των 
γραφείων για την απρόσκοπτη και ομαλή λειτουργία του τμήματος. 

Ασχολείται με τη σύνταξη εισηγήσεων προς τη Νομαρχιακή Επι¬ 
τροπή και το Δημοτικό Συμβούλιο θεμάτων του τμήματός του. 

Φροντίζει για την εφαρμογή των Νόμων και εγκυκλίων που αφορούν 
το τμήμα. 

Φροντίζει και ενεργεί για τους διορισμούς, προαγωγές, άδειες, ποινές 
και κάθε ζήτημα που αφορά το τακτικό προσωπικό του Δήμου. 

Φροντίζει για τη συγκέντρωση των εκθέσεων των προϊσταμένων 
κάθε χρόνο. 

3) Γραφείο Δημοτικού Συμβουλίου και Δημαρχιακής Επιτροπής: 

Κάνει κάθε εργασία που έχει σχέση με θέματα του Δημ. Συμβουλίου 
και της Επιτροπής. Καταρτίζει τα θέματα της ημερήσιας διάταξης και 
κοινοποιεί κατά τις διατάξεις του κώδικα. Τηρεί πρόχειρα πρακτικά των 
συζητουμένων θεμάτων, συντάσσει τα πρακτικά και τις αποφάσεις αυ¬ 
τών, και μεριμνά για την υποβολή αντιγράφων και αποφάσεων στη Νο¬ 
μαρχία και σε κάθε άλλη υπηρεσία πρόσωπο ή Αρχή. Διαβιβάζει στις 
επιτροπές του Δημ. Συμβουλίου τα θέματα που τους αναθέτει για με¬ 
λέτη το Δημ. Συμβούλιο. 

4. Γραφείο Δημοσίων Σχέσεων και Τύπου: 

Προγραμματίζει και οργανώνει τις γιορτές - τελετές - δεξιώσεις - 

γεύματα - διαλέξεις κλπ. Οργανώνει την υποδοχή και φιλοξενία Ελλή¬ 
νων και ξένων φιλοξενουμένων του Δήμου. Ενημερώνει το κοινό και 
ασχολείται με σύνταξη και έκδοση ενημερωτικών εντύπων. Προβάλλει 
τις δραστηριότητες του Δήμου από τα μέσα μαζικής ενημέρωσης. 
Κρατά αρχείο δημοσιεύσεων του τύπου που αφορούν το Δήμο, καθώς 
και θεμάτων που αφορούν την τοπική αυτοδιοίκηση. Φροντίζει για την 
έγκαιρη δημοσίευση των διαφόρων ανακοινώσεων. 

5. Γραφείο οργάνωσης και διακίνησης κυβερνητικών προγραμμά¬ 
των 

Κάνει όλη την εργασία που σχετίζεται με τις συνοικιακές συνελεύσεις 
και τα συνοικιακά Συμβούλια. 

Ασχολείται με το συντονισμό οργάνωση και λειτουργία της Δημοτι¬ 
κής Επιτροπής παιδείας και των σχολικών επιτροπών. Σε συνεργασία 
με την τεχνική υπηρεσία του Δήμου καταρτίζει κατ’ έτος το πρόγραμμα 
επισκευής και συντήρησης των διδακτηρίων του Δήμου και φροντίζει 
για την κατανομή των πιστώσεων στις σχολικές επιτροπές. 

Φροντίζει για την εφαρμογή των προγραμμάτων Αθλητισμού και για 
την εφαρμογή νέου προγράμματος της κυβέρνησης που ανατίθεται στο 
Δήμο. 

6. Γραφείο διεκπεραίωσης - πρωτοκόλλου - αρχείου - δακτυλογρά- 
φου 

Τηρεί το γενικό πρωτόκολλο του Δήμου και ενεργεί την πρωτοκόλ¬ 
ληση όλων των εγγράφων και κρατά τα σχετικά βιβλία. Διεκπεραιώνει 
τα έγγραφα που προσάγονται σ’ αυτό. 

Κρατά το αρχείο όλων των υπηρεσιών καθώς και το αρχείο των 
ΦΕΚ και των εντύπων που ενδιαφέρουν το Δήμο, φροντίζει επίσης για 
την τοιχοκόλληση και επίδοση των εγγράφων. 

Πραγματοποιεί ακόμα τη δακτυλογράφηση κάθε είδους αποφάσεων 
και εγγράφων όλων των υπηρεσιών. 

7. Γραφείο κλητήρα. 

Επιδίδει όλα τα έγγραφα του Δήμου και εκτελεί τις εντολές του Δη¬ 
μάρχου του Διευθυντή, των Προϊσταμένων για κάθε αντικείμενο της αρ- 
μοδιότητάς τους. 


8. Γραφείο Δημοτικής Καταστάσεως 

Ασχολείται με την τήρηση των δημοτολογίων και την ενημέρωσή 
τους για κάθε μεταβολή, εφαρμόζοντας ό,τι προσδιορίζει η νομοθεσία 
για τα δημοτολόγια. 

Καταρτίζει και ενημερώνει τα Μ. Αρρένων, καθώς επίσης και τους 
στρατολογικούς πίνακες και διεκπεραιώνει κάθε είδους εργασία για 
στρατολογικά θέματα και ανήκει στο Δήμο. 

Εκδίδει πιστοποιητικά, αντίγραφα, αποσπάσματα, βεβαιώσεις που 
σχετίζονται με τα παραπάνω καθήκοντά του. Ασχολείται επίσης με την 
κατάρτιση και την αναθεώρηση των εκλογικών βιβλιαρίων. 

Ασχολείται με την κατάρτιση και τήρηση των ληξιαρχικών βιβλίων 
και φακέλων, με τη σύνταξη των ληξιαρχικών πράξεων, αποσπασμά¬ 
των και αντιγράφων με βάση τη νομοθεσία ως και με κάθε υπόθεση λη¬ 
ξιαρχικής φύσεως. Ακόμα ασχολείται με θέματα που έχουν σχέση με 
τους πολιτικούς γάμους. 

9. Γραφείο Οικονομικών Υπηρεσιών 

Ασχολείται με την εκκαθάριση και εντολή πληρωμής κάθε δαπάνης 
του Δήμου σύμφωνα με το Νόμο. 

Ελέγχει τη νομιμότητα των δικαιολογητικών και των παραστατικών 
στοιχείων κάθε δαπάνης, τις ανάλογες πιστώσεις και εκδίδει τα χρημα¬ 
τικά εντάλματα πληρωμής. 

Συντάσσει τις μισθοδοτικές καταστάσεις όλων των υπαλλήλων του 
Δήμου και τις καταστάσεις για τους ασφαλιστικούς οργανισμούς. Τηρεί 
τα ασφαλιστικά βιβλιάρια των εργαζομένων και φροντίζει για την αγορά 
και επικόλληση των ενσήμων. 

Φροντίζει για την έγκαιρη βεβαίωση και είσπραξη των κάθε είδους 
εσόδων και την πληρωμή των εξόδων του Δήμου. Κοινοποιεί τις προ¬ 
σκλήσεις και ανακοινώσεις σε όσους οφείλουν στο Δήμο. 

Καταρτίζει σε συνεργασία με άλλες υπηρεσίες του Δήμου και υποβάλ¬ 
λει έγκαιρα στη Δημαρχιακή Επιτροπή εισήγηση σχετικά με τον προϋ¬ 
πολογισμό εσόδων και εξόδων του Δήμου και τον απολογισμό. 

Παρακολουθεί και ελέγχει τα αποτελέσματα του πρ/σμου ενημερώ¬ 
νοντας τα σχετικά λογιστικά βιβλία. 

Εισηγείται την αναμόρφωση του πρ/σμου με την εγγραφή νέων εσό¬ 
δων και χορήγηση εκτάκτων ή συμπληρωματικών πιστώσεων. 

10. Γραφείο Τεχνικών Υπηρεσιών (αυτοτελές): 

Η Τεχνική Υπηρεσία του Δήμου έχει τις εξής αρμοδιότητες: 

Συντάσσει όλες τις μελέτες για τα έργα αυτεπιστασίας του Δήμου. 

Επιβλέπει τα έργα αυτεπιστασίας του Δήμου, καθώς και όλα τα έργα 
των οποίων οι μελέτες προέρχονται από άλλες υπηρεσίες (ΤΥΔΚ - ΟΣΚ 
- ΔΤΥ κ.λπ.). 

Καταρτίζει τους όρους για τη διακήρυξη και δημοπράτηση των εκτε- 
λουμένων έργων, σύμφωνα με τις κείμενες διατάξεις. 

Ελέγχει και θεωρεί τους εκδιδόμενους λογαριασμούς και πιστοποιή¬ 
σεις των εκτελουμένων έργων. 

Καταρτίζει, παρακολουθεί και ενημερώνει το κτηματολόγιο που 
αφορά τη διοικητική περιφέρεια του Δήμου. 

Παρακολουθεί και εισηγείται ανάλογα για όλα τα θέματα που έχουν 
σχέση με την επέκταση, αναθεώρηση, τροποποίηση του ρυμοτομικού 
σχεδίου της πόλης και των συνοικισμών, προκειμένου να ληφθούν οι 
σχετικές αποφάσεις από το Δημοτικό Συμβούλιο και μεριμνά για την 
έγκριση και δημοσίευση των σχετικών διαταγμάτων. 

Ενημερώνει το κοινό με ό,τι έχει σχέση με τις τροποποιήσεις του ρυ¬ 
μοτομικού σχεδίου της πόλης και φροντίζει ώστε να λαμβάνει μέρος σε 
όλες τις συμμετοχικές διαδικασίες που ορίζει ο Νόμος. 

Φροντίζει για την πράξη εφαρμογής των συγκεκριμένων ρυμοτομι¬ 
κών σχεδίων της πόλης και των συν/σμών, καθώς και για όλες τις απα¬ 
ραίτητες ενέργειες και διαδικασίες που απαιτούνται για την έγκριση της 
εν λόγω εφαρμογής. 

Χαρακτηρίζει μετά από αυτοψία τις ετοιμόρροπες και επικίνδυνες οι¬ 
κοδομές, συντάσσει το σχετικό πρωτόκολλο και προβαίνει στη διαδικα¬ 
σία κατεδάφισής τους. 

Ελέγχει την τήρηση των οικοδομικών γραμμών μέσα στο σχέδιο πό- 
λεως. 

Σε συνεργασία με το τμήμα εσόδων του Δήμου καταγράφει τις κατα- 

λήψεις των πεζοδρομίων ή κοινοχρήστων χώρων της πόλης και φροντί¬ 
ζει για τη βεβαίωση και είσπραξη των σχετικών εσόδων. Ακόμα κατα¬ 
γράφει σε συνεργασία με το Γραφείο αγροτικής ασφάλειας τις καταλή¬ 
ψεις εκτάσεων για αυθαίρετη καλλιέργεια. 

Εισηγείται στη Δημαρχιακή Επιτροπή και συντάσσει τις ανάλογες 
μελέτες για την εκτέλεση έργων και παρακολουθεί την εκτέλεσή τους. 

Ασχολείται με τη σύνταξη τοπογραφικών και υψομετρικών μελετών 
που έχουν σχέση με την καλή εκτέλεση έργων του Δήμου. 

Άρθρο 7. 

Συνεργείο Καθαριότητας. 

Εκτός του επόπτου καθαριότητας που προΐσταται και επιθεωρεί και 
φροντίζει για την καθαριότητα της πόλης και των Κοινοχρήστων χώ¬ 
ρων. 

Οι υπάλληλοι της κατηγορίας ΤΕ προβαίνουν στο σκοϋπισμα των 
οδών και πλατειών του Δήμου σύμφωνα με το πρόγραμμα που εκδίδει 
κάθε φορά ο επόπτης καθαριότητας. 

Εκτελούν την αποκομιδή των απορριμμάτων οικιών και καταστημά¬ 
των και τα συγκεντρώνει στο σκουπιδότοπο του Δήμου. 

Φυλάσσει το χώρο των απορριμμάτων και καθαρίζει κάθε χώρο του 
Δήμου που του υποδεικνύει η υπηρεσία. 

Άρθρο 8. 

Συνεργείο Ύδρευσης. 

Φροντίζει για τη συντήρηση και καλή λειτουργία του υδρευτικού δι¬ 
κτύου και εκτελεί όλες τις εργασίες αποκατάστασης βλαβών. 

Άρθρο 9. 

Συνεργείο Σφαγείου. 

Φροντίζει για τη συντήρηση και καλή λειτουργία των μηχανημάτων 
του Σφαγείου και την καθαριότητα των χώρων αυτού. 

Άρθρο 10. 

Συνεργείο Νεκροταφείου. 

Φροντίζει για τη φύλαξη γενικώς του νεκροταφείου για την καθαριό¬ 
τητα τού χώρου και τη διάνοιξη τάφων. 

Άρθρο 11. 

Συνεργείο Αποχέτευσης - Πράσινου - Γενικών Καθηκόντων 

Φροντίζει για τη συντήρηση και καλή λειτουργία του δικτύου αποχέ¬ 
τευσης και συντηρεί το πράσινο (πότισμα, κόψιμο χόρτου, καθαριότητα 
παρτεριών κ.λπ.). 


Άρθρο 12. 

Προϊστάμενοι Οργανικών Μονάδων. 

Οι προϊστάμενοι όλων των οργανικών μονάδων του Δήμου ορίζονται 
σύμφωνα με τις διατάξεις του άρθρου 9 του Ν. 1586/1.4.1986 όσον 
αφορά τους κλάδους των οποίων οι υπάλληλοι κρίνονται για την κατά¬ 
ληψη θέσεων προϊσταμένων των κατά περίπτωση οργανικών μονάδων 
(άρθρο 9 παρ. 10 Ν. 1586/86), ορίζουμε: 

1. Γραμματεία Δημοτικής Πολιτικής και Οργάνωσης 

Της Γραμματείας και των γραφείων της παρίσταται ο Δήμαρχος. 

2. Διεύθυνση Δημοτικών Υπηρεσιών 

Η επιλογή του προϊσταμένου της Δ/νσης θα γίνεται από υπαλλήλους 
με βαθμό Α' των κατηγοριών ΔΕ, ΤΕ, ΠΕ και αν δεν υπάρχουν υπάλλη¬ 
λοι με την προϋπόθεση αυτή επιλέγονται προσωρινά υπάλληλοι με 
βαθμό Β' σύμφωνα και με τις διατάξεις του άρθρου 9 του Ν. 1586/86. 

3. Τμήμα Διοικητικών - Οικονομικών Υπηρεσιών 

Προϊστάμενος του Τμήματος ορίζεται υπάλληλος με βαθμό Α' των 

κλάδων ΔΕΙ, ΤΕ, ΠΕΙ και αν δεν επαρκεί ή δεν υπάρχει υπάλληλος του 
κλάδου αυτού κρίνεται και τοποθετείται υπάλληλος προσωρινά με 
βαθμό Β'. 

4. Γραφείο Τεχνικών Υπηρεσιών 


Προϊστάμενος του αυτοτελούς γραφείου της τεχνικής υπηρεσίας ορί¬ 
ζεται υπάλληλος κλάδου ΠΕ (ΠΕ6 - ΠΕ3) και αν δεν επαρκεί ή δεν 
υπάρχει τεχνικός υπάλληλος κλάδου ΤΕ και που πάλι αν δεν υπάρχει 
υπάλληλος της κατηγορίας αυτής κρίνεται και τοποθετείται υπάλληλος 
ΔΕ γενικώς που έχει τον ανώτερο βαθμό. 


Άρθρο 13. 

Τα του διορισμού, των καθηκόντων, του περιορισμού του χρόνου ερ¬ 
γασίας της αστικής ευθύνης, των δικαιωμάτων, των αδειών, των μετα¬ 
βολών της υπηρεσιακής κατάστασης, των ηθικών αμοιβών, των πει¬ 
θαρχικών ποινών και λύσεως της υπαλληλικής σχέσης των υπαλλήλων 
του Δήμου Διδυμοτείχου που υπάγονται στον παρόντα οργανισμό, ρυθ¬ 
μίζονται από τις διατάξεις του κώδικα Δημοτικών και Κοινοτικών 
Υπαλλήλων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 15 Δεκεμβρίου 1988 

Με εντολή Νομάρχη 
Ο Διευθυντής 

ΑΝ. ΑΝΑΣΤΑΣΟΠΟΥΛΟΣ 

-♦- 


Αριθ. 18816 (4) 

Σύμβαση μίσθωσης έργου στο Δήμο Βέροιας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για προσλή¬ 
ψεις στο Δημόσιο Τομέα, τον κοινωνικό έλεγχο στη Δημόσια Διοίκηση, 
πολιτικά δικαιώματα και άλλες διατάξεις. 

2. Το Π. Δ/γμα 260/88 μεταβίβαση αρμοδιοτήτων στους Νομάρ¬ 

χη· 

3. Την αριθ. 491/1988 απόφαση του Δημοτικού Συμβουλίου Βέ¬ 
ροιας. 

4. Τις ανάγκες του Δήμου Βέροιας για την εκτέλεση του έργου «σύ¬ 
νταξη οικονομοτεχνικών μελετών», αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθούν με μίσθωση έργου από το Δήμο Βέροιας σύμφωνα με τις 
διατάξεις του άρθρου 681 κ.ε. του Αστικού Κώδικα ως εξής: 

Ενός (1) Οικονομολόγου 

Απαραίτητα προσόντα κατά ειδικότητα ως εξής: 

Απολυτήριος τίτλος πτυχιούχος οικονομολόγος Α.Ε.1. με μεταπτυ¬ 
χιακές σπουδές. Το συγκεκριμένο έργο που πρόκειται να εκτελεσθεί εί¬ 
ναι η σύνταξη οικονομοτεχνικών μελετών. 

Το χρονικό διάστημα που απαιτείται για την ολοκλήρωση του προα- 
ναφερόμενου έργου είναι ενός έτους. Η αμοιβή θα καθοριστεί στη σύμ¬ 
βαση που θα υπογραφεί και οπωσδήποτε δεν θα υπερβεί το ποσό των 
1.300.000 δρχ. 

Η εκτέλεση του έργου θα παρακολουθείται από το Δήμαρχο Βέροιας. 

Ως τόπος εκτέλεσης του έργου ορίζεται το Κατάστημα του Δήμου. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν στο Δήμο Βέροιας. 

Η απόφαση αυτή να δημοσιευθεί στην Εφημερίδα της Κυβερνήσεως. 


Βέροια, 13 Δεκεμβρίου 1988 

Ο Νομάρχης 
ΤΑΣΟΣ ΜΓΙΕΡΕΤΑΣ 


♦ 


Αριθ. ΕΣ, 13484 (5) 

Προσαρμογή στις διατάξεις του Ν. 1586/86 του Οργανισμού Εσωτερι¬ 
κής Υπηρεσίας Κοινότητας Καρβουναρίου Ν. Θεσπρωτίας. 


Ο ΝΟΜΑΡΧΗΣ ΘΕΣΠΡΩΤΙΑΣ 


Έχοντας υπόψη: . 
1) Τις διατάξεις: 
α) Του Ν. 1586/86. 

β) Του Ν. 1476/84. 

γ) Του άρθρου 12 του Ν. 1188/81 και 

δ) Του Π.Δ. 37α/87. 

2) Τις αριθ. 53560/6.8.86 και 75643/16.1.87 εγκυκλίους του 
Υπουργείου Εσωτερικών. 

3) Την 24/1988 απόφαση του Κοινοτικού Συμβουλίου Καρβουνα- 
ρίου με την οποία προσαρμόζεται ο Οργανισμός Εσωτερικής Υπηρεσίας 
της Κοινότητας Καρβουναρίου καθώς και την 7Α/1988 γνωμοδότηση 
του Υπηρεσιακού Συμβουλίου, αποφασίζουμε: 

Εγκρίνουμε την 24/1988 απόφαση του Κοινοτικού Συμβουλίου 
Καρβουναρίου με την οποία προσαρμόζεται ο Οργανισμός Εσωτερικής 
Υπηρεσίας της Κοινότητας αυτής στις διατάξεις του Ν. 1586/86 ως 
εξής: 

Η οργανική σύνθεση, διαβάθμιση και διάρθρωση της Κοινότητας 
Καρβουναρίου Σουλίου Θεσπρωτίας ορίζεται: 

ΔΙΟΙΚΗΤΙΚΟ ΠΡΟΣΩΠΙΚΟ 

α) Μία (1) θέση υπαλλήλου κατηγορίας ΔΕ, κλάδου ΔΕΙ Διοικητι¬ 
κού με βαθμούς Γ - Α (ασκούντα έργα κοινοτικού γραμματέα). 

β) Μία (1) θέση υπαλλήλου κατηγορίας ΥΕ, κλάδου ΥΕ με βαθμούς 
Γ - Α (ασκούντα υπηρεσία κλητήρα κοινότητας). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 19 Δεκεμβρίου 1988 

Ο Νομάρχης κ.α.α. 

Ο Διευθυντής 
ΣΠΥΡ. ΚΑΜΤΣΙΟΣ 

-♦- 

Αριθ. ΕΣ. 13487 (6) 

Προσαρμογή στις διατάξεις του Ν. 1586/86 του Οργανισμού Εσωτερι¬ 
κής Υπηρεσίας Κοινότητας Γράικοχωρίου Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1) Τις διατάξεις: 

α) του Ν. 1586/86. 
β) του Ν. 1476/84. 
γ) του άρθρου 12 του Ν. 1188/81 και 
δ) του Π.Δ. 37α/87. 

2) Τις αριθ. 53560/6.8.86 και 75643/16.1.87 εγκυκλίους του 
Υπουργείου Εσωτερικών. 

3) Την 55/1988 απόφαση του Κοινοτικού Συμβουλίου Γραικοχω- 
ρίου με την οποία προσαρμόζεται ο Οργανισμός Εσωτερικής Υπηρεσίας 
της Κοινότητας Γράικοχωρίου καθώς και την 8/1988 γνωμοδότηση 
του Υπηρεσιακού Συμβουλίου, αποφασίζουμε: 

Εγκρίνουμε την 55/1988 απόφαση του Κοινοτικού Συμβουλίου 
Γραικοχωρίου με την οποία προσαρμόζεται ο Οργανισμός Εσωτερικής 
Υπηρεσίας της Κοινότητας αυτής στις διατάξεις του Ν. 1586/86 ως 
εξής: 

Η οργανική σύνθεση, διαβάθμιση και διάρθρωση της Κοινότητας 
Γράικοχωρίου Θυάμιδος Θεσπρωτίας ορίζεται: 

ΔΙΟΙΚΗΤΙΚΟ ΠΡΟΣΩΠΙΚΟ 

Μία (1) θέση υπαλλήλου κατηγορίας ΔΕ, κλάδου ΔΕΙ Διοικητικού 
με βαθμούς Γ - Α (ασκούντα έργα κοινοτικού γραμματέα). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 19 Δεκεμβρίου 1988 

Ο Νομάρχης κ.α.α. 

Ο Διευθυντής 
ΣΠΥΡ. ΚΑΜΤΣΙΟΣ 


Αριθ. Ε. 13483 (7) 

Προσαρμογή στις διατάξεις του Ν. 1586/86 του Οργανισμού Εσωτερι¬ 
κής Υπηρεσίας Κοινότητας Καρτεριού Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 

ν 

Έχοντας υπόψη: 

1) Τις διατάξεις: 

α) Του Ν. 1586/86. 
β) Του Ν. 1476/84. 
γ) Του άρθρου 12 του Ν. 1188/81 και 
δ) Του Π.Δ. 37α/87. 

2) Τις αριθ. 535β0/6.8.86 και 75643/16.1.87 εγκυκλίους του 
Υπουργείου Εσωτερικών. 

3) Την 21/1988 απόφαση του Κοινοτικού Συμβουλίου Καρτεριού 
με την οποία προσαρμόζεται ο Οργανισμός Εσωτερικής Υπηρεσίας της 
Κοινότητας Καρτεριού καθώς και την 7α/1988 γνωμοδότηση του 
Υπηρεσιακού Συμβουλίου, αποφασίζουμε: 

Εγκρίνουμε την 21/1988 απόφαση του Κοινοτικού Συμβουλίου 
Καρτεριού με την οποία προσαρμόζεται ο Οργανισμός Εσωτερικής 
Υπηρεσίας της Κοινότητας αυτής στις διατάξεις του Ν. 1586/86 ως 
εξής: 

Η οργανική σύνθεση, διαβάθμιση και διάρθρωση των θέσεων του τα¬ 
κτικού προσωπικού της Κοινότητας Καρτεριού Μαργαριτίου Θεσπρω¬ 
τίας ορίζεται: 

ΔΙΟΙΚΗΤΙΚΟ ΠΡΟΣΩΠΙΚΟ 

Μία (1) θέση υπαλλήλου κατηγορίας ΔΕ, κλάδου ΔΕΙ Διοικητικού 
με βαθμούς Γ - Α (ασκούντα έργα κοινοτικού γραμματέα). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 19 Δεκεμβρίου 1988 

Ο Νομάρχης κ.α.α. 

Ο Διευθυντής 
ΣΠΥΡ. ΚΑΜΤΣΙΟΣ 

-♦- 

Αριθ. ΕΣ. 13485 (8) 

Προσαρμογή στις διατάξεις του Ν. 1586/86 του Οργανισμού Εσωτερι¬ 
κής Υπηρεσίας Κοινότητας Μαζαρακιάς Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1) Τις διατάξεις: 

α) Του Ν. 1586/86. 
β) Του Ν. 1476/84. 
γ) Του άρθρου 12 του Ν. 1188/81 και 
δ) Του Π.Δ. 37α/87. 

2) Τις αριθ. 53560/6.8.86 και 75643/16.1.87 εγκυκλίους του 
Υπουργείου Εσωτερικών. 

3) Την 26/1988 απόφαση του Κοινοτικού Συμβουλίου Μαζαρακιάς 
με την οποία προσαρμόζεται ο Οργανισμός Εσωτερικής Υπηρεσίας της 
Κοινότητας Μαζαρακιάς καθώς και την 7α/1988 γνωμοδότηση του 
Υπηρεσιακού Συμβουλίου, αποφασίζουμε: 

Εγκρίνουμε την 26/1988 απόφαση του Κοινοτικού Συμβουλίου Μα¬ 
ζαρακιάς με την οποία προσαρμόζεται ο Οργανισμός Εσωτερικής Υπη¬ 
ρεσίας της Κοινότητας αυτής στις διατάξεις του Ν. 1586/86 ως εξής: 

Η οργανική σύνθεση, διαβάθμιση και διάρθρωση των θέσεων του τα¬ 
κτικού προσωπικού της Κοινότητας Μαζαρακιάς Μαργαριτίου Θε¬ 
σπρωτίας ορίζεται: 

ΔΙΟΙΚΗΤΙΚΟ ΠΡΟΣΩΠΙΚΟ 

α) Μία (1) θέση υπαλλήλου κατηγορίας ΔΕ, κλάδου ΔΕΙ Διοικητι¬ 
κού με βαθμούς Γ - Α (ασκούντα έργα κοινοτικού γραμματέα). 

β) Μία (1) θέση υπαλλήλου κατηγορίας ΔΕ, κλάδου ΔΕ 15 με βαθ¬ 
μούς Γ - Α (ασκούντα υπηρεσία εισπράκτορα ΟΤΑ). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 19 Δεκεμβρίου 1988 

Ο Νομάρχης κ.α.α. 

Ο Διευθυντής 
ΣΠΤΡ. ΚΑΜΤΣΙΟΣ 

-♦- 

Αριθ. ΤΓ/ΟΙΚ. 10352 (9) 

Καθορισμός τόπου αποχετεύσεως αποβλήτων ελαιοτριβείου του Σπ. Νι- 
κομάνη Ο.Ε. στο Μαραθιά Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 


5. Ένας Αξιωματικός ή Υπαξιωματικός της Αστυνομικής Αρχής της 
περιοχής που θα ιδρυθεί και θα λειτουργήσει η επιχείρηση ή ο σταυλι- 
σμός. 

6. Ένας Δημοτικός ή Κοινοτικός Σύμβουλος της περιοχής που θα 
ιδρυθεί και θα λειτουργήσει η επιχείρηση. 

7. Ένας εκπρόσωπος των οργανώσεων των επιχειρήσεων (συνεται¬ 
ρισμού ή συλλόγου) της περιοχής. 

Πρόεδρος της παραπάνω επιτροπής θα είναι ο κατά βαθμό ανώτερος 
υπάλληλος ΑΤ κατηγορίας που συμμετέχει στην Επιτροπή. 

Γραμματέας της Επιτροπής ορίζεται η Γκάτσου Γεωργία, Επόπτης 
Δημόσιας Υγείας του Τμήματος Υγιεινής Ν. Λακωνίας. 

Η απόφαση αυτή να δημοσιευθεί στην Εφημερίδα της Κυβερνήσεως. 


Έχοντας υπόψη: 

1. Την Ε1β/221/21.2.1965 Υγ/κή Δ/ξη όπως αυτή τροποποιή-. 
θηκε με τις Γ1/17831/71 (ΦΕΚ 986/τ.Β'/71) και Γ4/1305/74 1 
(ΦΕΚ 801/τ·Β'/1974) ομοίας. 

2. Την από 21.11.88 γνωμοδότηση της Επιτροπής η οποία συστή- 
θηκε με την ΥΓ/9162/88 απόφαση του Νομάρχη Κερκύρας. 

3. Την από 1.11.88 αίτηση του ενδιαφερομένου Σπ. Νικομάνη, απο¬ 
φασίζουμε: 

1. Επιτρέπουμε την αποχέτευση των αποβλήτων του ελαιουργείου 
του Σπ. Νικομάνη Ο.Ε. μέχρι 30 Απριλίου κάθε ελαιοκομικής περιόδου 
στο χείμαρρο ΜΕΓΑΛΟΣ ΤΡΑΦΟΣ υπό τον όρο ότι: 

α. Τα απόβλητα του ελαιουργείου να καθιζάνουν τουλάχιστον 24 
ώρες σε σηπτικό βόθρο. 

β. Ο χείμαρρος να συντηρείται με φροντίδα και δαπάνη του ιδιοκτήτη 
του ελαιοτριβείου ώστε να μην δημιουργείται ανθυγιεινή κατάσταση, 

γ. Τα απόβλητα να οδηγούνται με κλειστό αγωγό από το βόθρο μέ¬ 
χρι του χειμάρρου και σε σημείο που να απέχει πλέον των 150 μ. από 
της τελευταίας εν συνεχεία οικίας του οικισμού. 

δ. Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουσιοδοτούνται 
όπως προβούν στον καθορισμό της οριστικής θέσεως των αποχ/κών 
αγωγών. 

Η απόφαση αυτή να δημοσιευθεί στην Εφημερίδα της Κυβερνήσεως. 


Κέρκυρα, 15 Δεκεμβρίου 1988 

Με εντολή Νομάρχη 
Ο Διευθυντής 
ΑΡΙΣΤ. ΛΟΥΒΡΟΣ 


Αριθ. 6885 (10) 

Συγκρότηση Πρωτοβάθμιας Επιτροπής Ελέγχου σταυλισμού ζώων και 
επιχ/σεων επεξεργασίας ζωικών προϊόντων στο Ν. Λακωνίας. 


Ο ΝΟΜΑΡΧΗΣ ΛΑΚΩΝΙΑΣ 


Με την 6885/23.11.88 απόφαση του Νομάρχη Λακωνίας που εκ- 
δόθηκε σύμφωνα με τις διατάξεις του Ν. 1579/85, συγκροτείται Πρω¬ 
τοβάθμια Επιτροπή για τον έλεγχο σταυλισμού ζώων και επιχειρήσεων 
επεξεργασίας ζωικών προϊόντων στο Νομό Λακωνίας και ορίζονται 
μέλη αυτής οι εξής: 

1. Διαμαντόπουλος Παναγιώτης, Επόπτης Δημόσιας Υγείας του 
Τμήματος Υγιεινής Ν. Λακωνίας με αναπληρωτή του τον Επόπτη Δη¬ 
μόσιας Υγείας του ίδιου τμήματος. 

2. Δημητρός Θεμιστοκλής, Κτηνίατρος της Δ/νσης Κτηνιατρικής Ν. 
Λακωνίας με αναπληρωτή του τον Κτηνίατρο της περιοχής, όπου θα 
ιδρυθεί και θα λειτουργήσει η επιχείρηση ή ο σταυλισμός. 

3. Παπά Ευσταθία, Γεωπόνος της Δ/νσης Γεωργίας Ν. Λακωνίας, 
με αναπληρωτή της το Γεωπόνο της περιοχής όπου θα ιδρυθεί και θα 
λειτουργήσει η επιχείρηση ή ο σταυλισμός. 

4. Σταματάκου Πάτρα, Χημικό Μηχ/κό, Περιβαλλοντολόγο του 
Τμήματος Πολεοδομίας Σπάρτης, με αναπληρωτή της το Μηχ/κό της 
Υπηρεσίας Πολεοδομίας της Νομαρχίας. 


Σπάρτη, 23 Νοεμβρίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

-♦- 

Αριθ. 6884 (11) 

Συγκρότηση Δευτεροβάθμιας Επιτροπής ελέγχου σταυλισμού ζώων και 

επιχ/σεων, επεξεργασίας ζωικών προϊόντων στο Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Με την 6884/23.11.88 απόφαση του Νομάρχη Λακωνίας που εκ- 
δόθηκε σύμφωνα με τις διατάξεις του Ν. 1579/85, συγκροτείται η Δευ¬ 
τεροβάθμια επιτροπή για τον έλεγχο σταυλισμού ζώων και επιχειρή¬ 
σεων επεξεργασίας ζωικών προϊόντων στο Νομό Λακωνίας και ορίζο¬ 
νται μέλη αυτής οι εξής: 

1. Φοράκης Λουκάς, γιατρός Υγιεινολόγος, Προϊστάμενος του Τμή¬ 
ματος Υγιεινής με αναπληρωτή του το Διαμαντόπουλο Παν., Επόπτη 
Δημ. Υγείας του ίδιου Τμήματος. 

2. Πατήλας Γεώργιος, Κτηνίατρος, Προϊστάμενος της Δ/νσης Κτη¬ 
νιατρικής με αναπληρωτή του τον Πανουτσόπουλο Θεόδωρο του Αγρο¬ 
τικού Κτηνιατρείου Μολάων. 

3. Παντελεάκης Κων/νος, Γεωπόνος, Προϊστάμενος της Δ/νσης Γε¬ 
ωργίας Ν. Λακωνίας με αναπληρωτή το Στεφανάκη Νικόλαο, Γεωπόνο 
της ίδιας Δ/νσης. 

4. Ηλιοπούλου Ντίνα, Αρχιτέκτων Προϊσταμένη του Τμήματος Πο¬ 
λεοδομίας Σπάρτης με αναπληρωτή το Λιακάκο Δημήτριο Πολιτικό 
Μηχ/κό του ίδιου Τμήματος. 

5. Λουριδάς Γεώργιος, Αστυν. Υποδιευθυντής, Υποδιευθυντής της 
Αστυνομικής Δ/νσης Λακωνίας με αναπληρωτή το Χρονόπουλο Κων- 
/νο Αστυνόμο Α' Διοικητή του Τμήματος Ασφαλείας Σπάρτης. 

6. Ο Δήμαρχος ή Πρόεδρος της Κοινότητας της περιοχής στην οποία 
θα ιδρυθεί ή έχει ιδρυθεί και θα λειτουργήσει ή λειτουργεί η επιχείρηση 
με το νόμιμο αναπληρωτή του. 

7. Ο Πρόεδρος των οργανώσεων των επιχειρήσεων (συνεταιρισμών ή 
συλλόγων) με το νόμιμο αναπληρωτή του. 

Πρόεδρος της επιτροπής ορίζεται ο Λουκάς Φοράκης, γιατρός Υγιει- 
νολόγος. Προϊστάμενος του Τμήμ. Υγιεινής Ν. Λακωνίας. 

Γ ραμματέας της Επιτροπής ορίζεται Επόπτης Δημόσιας Υγείας του 
Τμήματος Υγιεινής Ν. Λακωνίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 23 Νοεμβρίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

-φ- 

Αριθ. ΕΣ. 14469 (1.2) 

Συγκρότηση Διοικητικού Δικαστηρίου Στρατιωτικών Επιτάξεων Νομού 

Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις των άρθρων 32 και 33 του Ν. 4442/29 «περί στρα- 

τιωτιχών και ναυτικών εισφορών και ναυλώσεων» όπως αυτές τροπο¬ 
ποιήθηκαν μεταγενέστερα. 

2. Τις διατάξεις του άρθρου μόνου του Π.Δ/τος 115/84 «περί διορι¬ 
σμού των μελών των Διοικητικών Δικαστηρίων περί στρατιωτικών επι¬ 
τάξεων». 

3. Την εγκύκλιο Φ.454.Γ/48/446980/31.7.84 του Υπουργείου 
Εθνικής Άμυνας, με την οποία παρέχονται οδηγίες για την εφαρμογή 
των ανωτέρω διατάξεων. 

4. Τα αριθ. 2887/22.11.1988 και Φ.851.1/6/48065/6.9.1988 
έγγραφα του Πρωτοδικείου Πρέβεζας και της VIII Μεραρχίας αντί¬ 
στοιχα, με τα οποία προτείνονται μέλη για το διορισμό τους στο Διοικη¬ 
τικό Δικαστήριο Στρατιωτικών Επιτάξεων του Νομού Πρέβεζας, απο¬ 
φασίζουμε: 

Διορίζουμε ως μέλη του Διοικητικού Δικαστηρίου Στρατιωτικών 
Επιτάξεων του Νομού Πρέβεζας για ένα χρόνο από 19.12.1988, τους 
κατωτέρω: 

• 1. Δημήτριο Παπανίκο, Πρόεδρο Πρωτοδικών Πρέβεζας, ως Πρόε¬ 
δρο, με αναπληρωτή την Πρωτόδικη Μαρία Κρεμμύδα. 

2. Δήμητρα Λεοντάρη - Μπουρνάκα', Πρωτόδικη Πρωτοδικείου 
Πρέβεζας, με αναπληρωτή τον Κων/νο Παπαντώνη, Ειρηνοδίκη Πρέ¬ 
βεζας. 

3. Πρωτονοτάριο Εμμανουήλ, Τχη (ΥΠ) της 660 ΠΑΥΠ, με ανα¬ 
πληρωτή του τον Παπαγεωργίου Κων/νο Αντ/χη (ΠΖ) -ίου 15 Σ.Π. 

4. Παναγιώτου Βασίλειο Λγό (Σ) του ΣΓ Πρέβεζας, με αναπληρωτή 
του τον Πανούση Σπυρίδωνα Αντ/χη (ΠΖ) της ΣΔΛ Πρέβεζας. 

5. Πεδιαδιτάκη Ιωάννη Οικονομικό Έφορο Πρέβεζας, με αναπλη¬ 
ρωτή τον Πλεύρη Δημήτριο, υπάλληλο της Οικονομικής Εφορίας Πρέ¬ 
βεζας, κλάδου ΠΕΙ με βαθμό Α'. 

Γραμματέα του ανωτέρω Διοικητικού Δικαστηρίου Στρατιωτικών 
Επιτάξεων ορίζουμε τον υπάλληλο κλάδου ΔΕ Νίκο Κοματσούλη, που 
υπηρετεί στην Οικονομική Εφορία, με αναπληρώτρια την υπάλληλο της 
ίδιας υπηρεσίας, κλάδου ΔΕ Τριάντη Ζωίτσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 19 Δεκεμβρίου 1988 

Ο Νομάρχης 
Θ. ΜΕΡΕΝΤΙΤΗΣ 


Αριθ. 18868 (13) 

Μεταβίβαση κατά κυριότητα στο Δήμο Ηράκλειας Ν. Σερρών κοινό¬ 
χρηστου τεμαχίου. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως», όπως συνεπληρώθησαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2) Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των Περιφερειακών αρχών διανομαρχιακού επιπέδου 
αρμοδιοτήτων επί θεμάτων του Υπουργείου Γεωργίας». 

3) Το Β.Δ. αριθ. 347/71 «περί των παρά ταις περιφερειακαίς Υπη- 
ρεσίαις του Υπουργείου Εθνικής Οικονομίας επί θεμάτων Γεωργίας 
Συμβουλίων». 

4) Τις αριθ. ΕΣ/24677/8.1.81 και ΕΣ/6389/εγκ. 51/6.4.88 
αποφάσεις μας με τις οποίες παρέχεται στο Δ/ντή Γεωργίας η εξουσία 
υπογραφής σε ορισμένα από τα οιντικείμενά μας. 

5) Το αριθ. 4270/23.11.88 έγγραφο του Δήμου Ηράκλειας με το 
οποίο ζητά τη μεταβίβαση κατά κυριότητα του αριθ. 130 κοινοχρήστου 
τεμαχίου έκτασης 17.204 τ.μ. για τη δημιουργία αθλητικών εγκατα¬ 
στάσεων. 

6) Τις διατάξεις του άρθρου 164 του Αγροτικού Κώδικα, αποφασί¬ 
ζουμε: 

Μεταβιβάζουμε κατά πλήρη νομή και κυριότητα στο Δήμο Ηρά¬ 
κλειας το αριθ. 130 κοινόχρηστο τεμάχιο (βοσκή κοινή) έκτασης 
17.204 τ.μ. του αναδασμού έτους 1963-64 του ομώνυμου αγρ/τος. 

Στο ανωτέρω μεταβιβαζόμενο τεμάχιο ο Δήμος αποκτά νομή και κυ¬ 
ριότητα χωρίς την καταβολή του τιμήματος. 

Η παρούσα απόφαση επέχει θέση τίτλου κυριότητας η οποία μετα¬ 
γράφεται στα οικεία βιβλία του Υποθηκοφύλακα Ηράκλειας με την επι¬ 
μέλεια του Δήμου Ηράκλειας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 13 Δεκεμβρίου 1988 

Με εντολή Νομάρχου 
Ο Διευθυντής 
ΒΛ. ΖΑΡΑΦΙΔΗΣ 


ι 

